钦定古今图书集成/明伦汇编/氏族典/第129卷 > 陈元藻
## 钦定古今图书集成/明伦汇编/氏族典/第129卷 > 陈元藻

按《莆田县志》：“元藻，字尔鉴，万历庚戌进士，官行人，升
礼部祠祭主事。会日食，疏言阳掩于阴。魏珰见之恚
甚，欲置之死，首辅叶向高力救得免。寻出为江西参
政。大司农檄征南粮，抵浙，值水涝，元藻以为病，民欲
挂冠归，民遮道留之，相率输将恐后。元藻又出其俸
馀补加耗，躬督以行，径达长淮。时宁远告警，漕抚复”
令督至天津，厉众而往，军储获济。晋广东雷、琼、廉分
守。擢贵州布政使。以父老疏乞终养归。所著有《颐吟
诗集》。